Ir-Regolament tal-Kummissjoni (KE) Nru 1749/1999
tat-23 ta' Lulju 1999
li jemenda ir-Regolament (KE) Nru 2214/96, rigward is-sub-indiċijiet ta' l-indiċi armonizzat tal-prezzijiet għall-konsumaturi
(Test b'relevanza għaż-ŻEE)
IL-KUMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komununitajiet Ewropej,
Wara li kkunsidrat ir-Regolament tal-Kunsill (KE) Nru 2494/95 tat-23 ta' Ottubru 1995 rigward l-indiċijiet armonizzati tal-prezzijiet għall-konsumatur [1],
Wara li kkonsultat il-Bank Ċentrali Ewropew [2],
(1) Billi, bis-setgħa ta' l-Artikolu 5(1)(b) tar-Regolament (KE) Nru 2494/95, kull Stat Membru huwa mistenni li jipproduċi indiċi armonizzat tal-prezzijiet għall-konsumatur (HICP).
(2) Billi r-Regolament tal-Kumissjoni (KE) Nru 2214/96 [3] jistabilixxi is-subindiċijiet ta' l-HICP bbażati fuq il-Coicop/HICP (il-klassifika tal-konsum individwali skond l-iskop li għalih sar adattata għall-ħtiġiet tal-klassifika ta' l-HICPs).
(3) Billi l-klassifika tal-Coicop ta' Ottubru 1998 u l-klassifika tal-Coicop/HICP kif stabbilita bir-Regolament Komuni (KE) Nru 1749/96 [4], kif emendata mir-Regolament tal-Kunsill (KE) Nru 1687/98 [5] u (KE) Nru 1688/98 [6], jeħtieġu l-adattament tas-subindiċijiet ta' l-HICP.
(4) Billi l-miżuri kif provduti f'dan ir-Regolament huma konformi ma' l-opinjoni tal-Kumitat tal-Programm ta' l-Istatistika (SPC), stabbilit bid-Deċiżjoni tal-Kunsill 89/382/KEE, Euratom [7],
ADOTTAT DAN IR-REGOLAMENT:
L-Artikolu 1
L-Annessi I u II tar-Regolament (KE) Nru 2214/96 qed jiġu mibdula bl-Annessi I u II ta' dan ir-Regolament.
L-Artikolu 2
L-Istati Membri għandhom jemendaw il-proċeduri għall-ġbir u t-trasmissjoni ta' l-informazzjoni skond il-ħtiġiet tar-Regolament preżenti mhux aktar tard minn Diċembru 1999, waqt li dawn jidħlu fis-seħħ ma' l-indiċi ta' Jannar ta'l-2000.
L-Artikolu 3
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Lulju 1999.